31.1.2023 г.
BG
Официален вестник на Европейския съюз
L 28/29
4.
Максималният брой на снабдителните кораби е три снабдителни кораба в подкрепа на не по-малко от десет кораба с мрежи гъргър, плаващи под знамето на дадена държава членка.
Тази разпоредба не се прилага по отношение на държавите членки, които използват само един снабдителен кораб. 5.
В нито един момент кораб с мрежи гъргър не може да се подпомага от повече от един снабдителен кораб, плаващ под знамето на дадена държава членка. 6.
Съюзът не вписва нови или допълнителни снабдителни кораби в регистъра на IOTC на притежаващите разрешение кораби.
Член 32 Акули 1.
Забраняват се задържането на борда, трансбордирането или разтоварването на сушата на части или цели трупове на акула скитница от всички видове от сем.
Alopiidae при всички видове риболов. 2.
Забраняват се задържането на борда, трансбордирането и разтоварването на сушата на части или цели трупове на дългокрила акула (Carcharhinus longimanus) при всички видове риболов, с изключение на риболовни кораби с обща дължина под 24 m, които участват единствено в риболовни операции в рамките на изключителната икономическа зона на държавата членка, под чието знаме плават, и при условие че уловът им е предназначен само за местно потребление. 3.
Когато бъдат уловени случайно, екземплярите от видовете, посочени в параграфи 1 и 2, не се нараняват и незабавно се пускат обратно в морето.
Член 33 Видове от сем.
Mobulidae 1.
На риболовните кораби на Съюза се забранява да извършват риболов, да задържат на борда, да трансбордират, разтоварват на сушата, складират, предлагат за продажба или да продават части или цели трупове на видове от сем.
Mobulidae (което включва родовете Manta и Mobula), с изключение на случаите, в които уловената риба е предназначена за пряко потребление от семействата на рибарите (риболов с цел прехрана).
Въпреки това, неволно уловените екземпляри от сем.
Mobulidae в резултат на непромишлен риболов (риболов, различен от риболова на повърхността, т.е. извършван с кораби с мрежи гъргър, парагади и въдици, с кораби с хрилни мрежи, с кораби с въдици без пръчка и с кораби за тролинг, както и риболов с парагади, извършван от кораби, записани в регистъра на IOTC на кораби с разрешение) могат да бъдат разтоварвани на сушата само за местно потребление. 2.
Всички риболовни кораби, различни от корабите, извършващи риболов с цел прехрана, незабавно пускат екземплярите от сем.
Mobulidae обратно в морето живи и неувредени, доколкото това е възможно, веднага щом бъдат забелязани в мрежата, на куката или на палубата, като правят това по начин, който води до възможно най-малко увреждане на тези екземпляри.
Р а з де л 6 Зона на Конвенцията SPRFMO
Член 34 Пелагични риболовни дейности 1.
Само държавите членки, които са извършвали активно пелагичен риболов в зоната на Конвенцията SPRFMO през 2007 г., 2008 г. или 2009 г., могат да извършват риболов на пелагични запаси в посочената зона в съответствие с посочените в приложение IЗ равнища на ОДУ. 2.
Държавите членки, посочени в параграф 1, ограничават общия бруто тонаж на риболовните кораби, плаващи под тяхно знаме и извършващи риболов на пелагични запаси през 2023 г., до общото равнище за Съюза от 78 600 бруто тона в посочената зона.